Document ID: 32003D0812

Kommissionens beslutning
af 17. november 2003
om lister over tredjelande, hvorfra medlemsstaterne tillader import af en række produkter til konsum omhandlet i Rådets direktiv 92/118/EØF
(meddelt under nummer K(2003) 4181)
(EØS-relevant tekst)
(2003/812/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 92/118/EØF af 17. december 1992 om dyresundhedsmæssige og sundhedsmæssige betingelser for samhandel med og indførsel til Fællesskabet af produkter, der for så vidt angår disse betingelser ikke er underlagt specifikke fællesskabsbestemmelser, som omhandlet i bilag A, kapitel I, i direktiv 89/662/EØF, og for så vidt angår patogener, i direktiv 90/425/EØF(1), senest ændret ved Kommissionens beslutning 2003/721/EF(2), særlig artikel 10, stk. 2, litra a), og
ud fra følgende betragtninger:
(1) I direktiv 92/118/EØF er der fastsat fællesskabsbestemmelser om dyresundhedsmæssige og sundhedsmæssige betingelser for handel med og import til Fællesskabet af animalske produkter.
(2) Kommissionens beslutning 94/278/EF af 18. marts 1994 om listen over tredjelande, hvorfra medlemsstaterne tillader indførsel af en række produkter omhandlet i Rådets direktiv 92/118/EØF(3), senest ændret ved beslutning 2003/235/EF(4), indeholder lister over tredjelande, hvorfra medlemsstaterne skal tillade import af en række produkter omhandlet i direktiv 92/118/EØF, herunder også produkter, som ikke er bestemt til konsum.
(3) I Europa-Parlamentets og Rådets forordning (EF) nr. 1774/2002 af 3. oktober 2002 om sundhedsbestemmelser for animalske biprodukter, som ikke er bestemt til konsum(5), senest ændret ved Kommissionen forordning (EF) nr. 808/2003(6), er der fastsat fællesskabsbestemmelser om animalske produkter, som ikke er bestemt til konsum. Standardsundhedscertifikaterne i forordning (EF) nr. 1774/2002 anvendes fra den 1. januar 2004.
(4) Direktiv 92/118/EØF er på væsentlige punkter blevet ændret ved Europa-Parlamentets og Rådets direktiv 2002/33/EF af 21. oktober 2002 om ændring af Rådets direktiv 90/425/EØF og 92/118/EØF for så vidt angår sundhedsbestemmelser for animalske biprodukter(7) for at begrænse anvendelsesområdet til produkter bestemt til konsum.
(5) Der må tages højde for, at de nye medlemsstater efter planen tiltræder den 1. maj 2004.
(6) Af hensyn til klarheden og sammenhængen i fællesskabslovgivningen bør beslutning 94/278/EF ophæves og erstattes af nærværende beslutning.
(7) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
Medlemsstaterne tillader import af en række animalske produkter til konsum omhandlet i direktiv 92/118/EØF fra tredjelande eller dele af tredjelande eller territorier, jf. listerne i bilaget til denne beslutning.
Artikel 2
Beslutning 94/278/EF ophæves.
Artikel 3
Denne beslutning anvendes fra den 1. januar 2004.
Artikel 4
Denne beslutning er rettet til medlemsstaterne.
Udfærdiget i Bruxelles, den 17. november 2003.

Labels: 17
5
0
3
6